
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinsko vijeće

KLASA: 024-04/25-01/31
URBROJ:2196-23-01-25-2
Stari Jankovci, 18. veljače 2025.

Temeljem članka 17. stavka 1. podstavak 1. Zakona o sustavu civilne zaštite (NN 82/15., 118/18., 31/20., 20/21. i 114/22.) i članka 30. Statuta Općine Stari Jankovci (»Službeni vjesnik Vukovarsko-srijemske županije« broj 4/21. i 17/22.), Općinsko vijeće Općine Stari Jankovci, na 31. sjednici održanoj 18. veljače 2025. godine, usvojilo je
ANALIZU STANJA SUSTAVA CIVILNE ZAŠTITE
na području Općine Stari Jankovci za 2024. godinu

UVOD
Temeljem gore navedenog Zakona definirano je da predstavničko tijelo jedinice lokalne samouprave u postupku donošenja proračuna razmatra i usvaja Godišnju analizu sustava CZ-a.
Tijekom mandatnog razdoblja na godišnjoj razini provode se analize stanja sustava civilne zaštite kojima se prati realizacija i usklađuju planovi razvoja sustava civilne zaštite za svaku godinu do kraja mandatnog razdoblja.

Godišnjom analizom stanja sustava civilne zaštite prati se napredak implementacije ciljeva iz Smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Učinkovitost sustava se očituje kroz provođenje mjera i aktivnosti u sustavu civilne zaštite svih sudionika u slučaju velikih nesreća i katastrofa koje nadilaze mogućnosti djelovanja službi i pravnih osoba kojima je civilna zaštita redovna djelatnost. Jedinice lokalne samouprave, u okviru svojih prava i obveza utvrđenih Ustavom i zakonima, uređuju, planiraju, organiziraju, financiraju i provode civilnu zaštitu.
Treba istaknuti kako čimbenici sustava civilne zaštite u 2024. godini NISU učinili pozitivne pomake u organizaciji i provedbi zadaća civilne zaštite i ovom analizom prikazano je stanje sustava civilne zaštite na području Općine kao i poduzete aktivnosti tijekom promatranog razdoblja.
1. PLANSKI DOKUMENTI

Planski dokumenti u području civilne zaštite izrađuju se na temelju Procjene rizika od katastrofa za Republiku Hrvatsku i Procjene rizika od velikih nesreća Općine Stari Jankovci, na temelju propisa koje predlaže ili donosi Državni zavod za radiološku i nuklearnu sigurnost te na temelju odredbi Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (NN broj 66/21.) (dalje u tekstu: Pravilnik).
Planski dokumenti u području civilne zaštite su slijedeći:

· Godišnja analiza stanja sustava civilne zaštite Općine Stari Jankovci 

· Godišnji Plan razvoja sustava civilne zaštite Općine Stari Jankovci s financijskim učincima za trogodišnje razdoblje.

· Smjernice za organizaciju i razvoj sustava civilne zaštite Općine Stari Jankovci, i
· Plan djelovanja civilne zaštite Općine Stari Jankovci 
1.1. Procjena rizika i Plan djelovanja civilne zaštite

Procjena rizika od velikih nesreća
Procjena rizika od velikih nesreća za područja Općine Stari Jankovci polazni je dokument za donošenje planskih dokumenata na području civilne zaštite i provođenja zadaća definiranih Zakonom o sustavu civilne zaštite. 
Sukladno članku 57. Pravilnika (NN 66/21.) izvršeno je redovno tekuće ažuriranje priloga i podataka iz sadržaja Procjene rizika od velikih nesreća za područje Općine Stari Jankovci, koje ne implicira identičan postupak kao prilikom njenog usvajanja, te je o provedenom ažuriranju učinjena službena zabilješka.
Plan djelovanja civilne zaštite

To je operativni dokument prvenstveno namijenjen za potrebe djelovanja Stožera civilne zaštite Općine kao stručnog, operativnog i koordinativnog tijela za provođenje mjera i aktivnosti civilne zaštite u velikim nesrećama, te načelnika Općine koji rukovodi Stožerom CZ-a. Time je to osnovni dokument za reagiranje i postupanje Općine u cilju poduzimanja preventivnih mjera, reagiranja u dešavanju te ublažavanju štetnih posljedica događaja, spašavanja ljudi, imovine i okoliša te asanacije terena. 
Sukladno članku 57. Pravilnika (NN 66/21.) izvršeno je redovno tekuće ažuriranje priloga i podataka iz sadržaja Plana djelovanja civilne zaštite za područje Općine Stari Jankovci, koje ne implicira identičan postupak kao prilikom njegovog usvajanja, te je o provedenom ažuriranju učinjena službena zabilješka.

2. OPERATIVNE SNAGE CIVILNE ZAŠTITE
Operativne snage civilne zaštite određene su Odlukom o određivanju operativnih snaga civilne zaštite i pravnih osoba od interesa za civilnu zaštitu Općine Stari Jankovci, a na osnovu Procjene i to:

1. Stožer civilne zaštite Općine Stari Jankovci,

2. Postrojbe vatrogastva:

· Vatrogasna zajednica Općine Stari Jankovci,

· Dobrovoljno vatrogasno društvo Stari Jankovci,

· Dobrovoljno vatrogasno društvo Slakovci,

· Dobrovoljno vatrogasno društvo Novi Jankovci,

3. Postrojba civilne zaštite opće namjene Općine Stari Jankovci,

4. Pravne osobe od interesa za civilnu zaštitu.
2.1. Stožer civilne zaštite Općine Stari Jankovci

Stožer civilne zaštite je tijelo (stručno, operativno i koordinativno) koje usklađuje djelovanje operativnih snaga sustava CZ-a u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

Stožer civilne zaštite Općine Stari Jankovci tijekom 2024. godine održao je 2 sjednice. Na prvoj sjednici, u siječnju, razmatrani su prijedlozi Analize stanja sustava CZ-a za 2024., Godišnji plan razvoja i Plan vježbi za 2024. Na drugoj sjednici, u ožujku, usvojen je  Plan rada za požarnu sezonu pred i tijekom žetve, razmatran i usvojen financijski plan osiguranih sredstava za provođenje zadaća tijekom požarne sezone, te predloženi za usvajanje Plan operativne provedbe Programa aktivnosti za područje Općine, Plana aktivnog uključenja svih subjekata zaštite od požara na području Općine i prijedlog Plana motrenja, čuvanja i ophodnje otvorenog prostora i građevina za razdoblje visokog i vrlo visokog indeksa opasnosti u 2024. godini. 
Temeljem članka 24., stavak 1. Zakona (NN 82/15., 118/18., 31/20., 20/21. i 114/22.) i članka 8. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN broj 126/19. i 17/20.) i članka 46. Statuta Općine Stari Jankovci (,,Službeni vjesnik“ Vukovarsko-srijemske županije broj 4/21.), načelnik Općine Stari Jankovci u listopadu 2024. godine donio je Odluku o izmjeni Odluke o imenovanju Stožera civilne zaštite.

Ovom Odlukom mijenja se član Stožera civilne zaštite, predstavnik Službe civilne zaštite Vukovar Mario Tarle, i imenuje se za članicu Danijela Dežić, predstavnica Službe civilne zaštite Vukovar
Sastav Stožera civilne zaštite je slijedeći: 
	Rbr.
	IME I PREZIME
	FUNKCIJA
	MJESTO

	
	
	
	

	1.
	Tomislav GELO
	Načelnik Stožera civilne zaštite
	Slakovci

	2.
	Danijela DEŽIĆ
	Član, predstavnik Službe civilne zaštite Vukovar
	Vinkovci

	3.
	Stjepan BUDIM
	Član, DVD Stari Jankovci
	Stari Jankovci

	4.
	Stjepan ANĐIĆ
	Član, predstavnik nadležne policijske uprave 
	Stari Jankovci

	5.
	Nada ŠARAVANJA
	Zamjenica načelnika Stožera, direktorica Eko Jankovci, d. o. o.
	Stari Jankovci

	6.
	Đuro MATANOVIĆ
	Član, zadužen za mjeru CZ-a sklanjanje
	Novi Jankovci

	7.
	Damir CAREVIĆ
	Član, dr. vet. zadužen za mjeru CZ-a zbrinjavanje
	Orolik

	8.
	Josip FILAKOVIĆ 
	Član, dr. med.
	Slakovci

	9.
	Jovan VIŠOŠEVIĆ
	Član
	Srijemske Laze

	10.
	Miroslav FUZY
	Član, predstavnik Crvenog križa
	Vinkovci

	11.
	Anto MAJIĆ
	Član
	Novi Jankovci


2.2. Postrojbe vatrogastva Općine Stari Jankovci

Vatrogasna djelatnost je sudjelovanje u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i inim nesrećama.

Vatrogastvo kao temeljna žurna služba organizirano je kao mreža vatrogasnih postrojbi operativno uvezanih preko Županijskog centra 112 Vukovar.

Na području Općine organizirana je Vatrogasna zajednica Općine i Zapovjedništvo Vatrogasne zajednice Općine kao koordinativno tijelo koje u području civilne zaštite koordinira poslove spašavanja, gašenja i tehničkih intervencija.

Sukladno Planu zaštite od požara i tehnoloških eksplozija Općine Stari Jankovci (dalje u tekstu: Plan) na području Općine organizirane su i djeluju slijedeće operativne vatrogasne snage:

· Dobrovoljno vatrogasno društvo Stari Jankovci s područjem odgovornosti, sukladno Planu, za naselja Stari Jankovci, Novi Jankovci i Srijemske Laze,
· Dobrovoljno vatrogasno društvo Slakovci s područjem odgovornosti, sukladno Planu, za naselja Slakovci i Orolik,
· Dobrovoljno vatrogasno društvo Novi Jankovci s područjem djelovanja, sukladno Planu, za naselje Novi Jankovci.
Području djelovanja Dobrovoljnih vatrogasnih društava je na teritoriju cijele  Općine.
U Dobrovoljnim vatrogasnim društvima Općine Stari Jankovci ukupno je 128 punoljetnih članova koji se mogu upotrijebiti kod civilne zaštite odnosno u sprječavanju, ublažavanju, te otklanjanju posljedica prirodnih i tehničko-tehnoloških nesreća. Uvidom u raspoložive podatke VATROnet-a, središnje baze podataka vatrogasnih organizacija HVZ-a (dalje u tekstu: VATROnet) struktura punoljetnih članova je slijedeća:
	Rbr
	VRSTA

ČLANSTVA
	DVD STARI JANKOVCI
	DVD SLAKOVCI
	DVD NOVI JANKOVCI
	UKUPNO

	1.
	Operativni
	20
	23
	12
	55

	2.
	Izvršni
	19
	20
	19
	58

	3.
	Pričuvni
	10
	3
	2
	15

	SVEUKUPNO:
	49
	46
	33
	128


Uvidom u raspoložive podatke VATROnet-a, utvrđeno je da Dobrovoljna vatrogasna društva na području Općine Stari Jankovci raspolažu osim opreme za protupožarnu zaštitu i značajnijim materijalnim sredstvima za civilnu zaštitu. 
	Rbr
	NAMJENA VOZILA
	MARKA I TIP VOZILA
	GODINA PROIZVODNJE

	DVD STARI JANKOVCI

	1.
	Navalno vozilo - malo
	IVECO 50-16
	1984.

	DVD SLAKOVCI

	2.
	Navalno vozilo
	Mercedes
	1984.

	3.
	Vatrogasna vozilo
	STYER 13S23
	1989.

	4.
	Vozilo za prijevoz vatrogasaca i vatrogasne opreme
	Opel Vivaro
	2016.

	DVD NOVI JANKOVCI

	5.
	Navalno vozilo
	MAGIRUS
	1983.

	6.
	Vozilo za prijevoz vatrogasaca i vatrogasne opreme
	MERCEDES Vito
	2008.


S danom 2. travnja 2024. godine odjavljeno je vatrogasno vozilo IVECO MAGIRUS, 80 161w, te s danom 1. lipnja 2024. godine odjavljeno je i vatrogasno vozilo FAP 2226, oba u vlasništvu Dobrovoljnog vatrogasnog društva Stari Jankovci. 

Navedena vozila su odjavljena radi nemogućnosti prolaska tehničkog pregleda zbog više neispravnosti (kočnice, kardan, gume....), jer financijska sredstva nisu dovoljna za dovođenje vozila u ispravno stanje.

Za operativnu spremnost vatrogasne postrojbe, Dobrovoljnih vatrogasnih društava imaju trošak za registraciju vatrogasnih vozila, popravaka istih, ateste uređaja i opreme koji podliježu predviđenim uputama proizvođača.
Navedenom odjavom vatrogasnih vozila, operativna sposobnost i spremnost kako VZO-e tako i vatrogasne postrojbe DVD-a Stari Jankovci je narušena. 
Predložen i dogovoren sastanak općinskog načelnika, predsjednika Općinskog vijeća, te zapovjednika i predsjednika VZO-e i Vatrogasne zajednice županije Vukovarsko-srijemske radi iznalaženja rješenja, nije održan.

Sposobnost vatrogasnih postrojbi gledano na broj i količinu te raspoloživost vatrogasne tehnike i opreme te zaštitne i spasilačke opreme omogućava obavljanje nužnih operativnih zadataka vatrogasnih postrojbi. 

Najznačajnija zadaća svakako je gašenje požara i u protekloj godini bilo je 13 intervencija. Ova godina je prednjačila s 5 prometnih intervencija, 4 požarne intervencije, 3 tehničke intervencije te 1 ostalom intervencijom. U tim vatrogasnim intervencijama sudjelovao je ukupno 55 vatrogasaca, pripadnika postrojbi, s 17 vozila. Svi skupa odradili su 84 radna sata, a utrošeno je i 300 litara euro dizela.
Tijekom protupožarne sezone, operativne postrojbe usporedo sa početkom žetve i povećanjem indeksa opasnosti od požara pristupile su podizanju spremnosti u svrhu što boljeg nadzora područja i protupožarne prevencije u području svoje zone odgovornosti.  

Sukladno Planu operativne provedbe za područje Općine Stari Jankovci u 2024. godini, Dobrovoljna vatrogasna društva su održala radne sastanke sa izvršiteljima i sudionicima u provedbi zadataka iz Plana operativne provedbe.   
Ustrojene su evidencije dežurnih vatrogasaca i paralelno s početkom žetve, dežurstvo se provodilo od 09,00 do 21,00 sat. Odjeljenja su dežurala u dvije smjene tako da je 1. smjena dežurstvo provodila od 09,00 do 15,00 sati a druga smjena od 15,00 do 21,00 sat.
Vatrogasne postrojbe su sve zadaće koje su pred njih postavljene efikasno i profesionalno obavile što je rezultiralo uspješnim stanjem protupožarne zaštite na području Općine Stari Jankovci.

2.3. Postrojbe civilne zaštite Općine Stari Jankovci

2.3.1. Postrojba civilne zaštite opće namjene
Postrojba je osnovana Odlukom Općinskog vijeća i prema strukturi sastoji se od upravljačke skupine i 2 operativne skupine i ukupno broji 20 pripadnika.
Upravljačka skupina sastoji se od 2 pripadnika, I. operativna skupina sastoji se od 8 pripadnika (4 pripadnika iz Starih Jankovaca i 4 pripadnika iz Novih Jankovaca), a II. operativna skupina sastoji se od 10 pripadnika (3 pripadnika iz Slakovaca, 4 pripadnika iz Orolika i 3 pripadnika iz Srijemakih Laza).
Postrojba civilne zaštite opće namjene osnovana je za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava, ali spremnost za sudjelovanje u Postrojbi ne iskazuju raspoređeni pripadnici. 

Radi sagledavanja stanja popune Postrojbe civilne zaštite opće namjene uz utvrđivanje spremnosti do sada raspoređenih pripadnika za sudjelovanje u istoj, planirani sastanak s općinskim načelnikom, Stožerom CZ-a i zapovjednikom Postrojbe civilne zaštite nije održan iako je bio planiran u I. kvartalu, tako da u suradnji s Područnim odsjekom za poslove obrane Vukovar, nije izvršena revizija popune obveznicima sukladno Pravilniku o mobilizaciji, uvjetima i načinu rada operativnih snaga sustava civilne zaštite (NN broj 69/16.) iako je bilo planirano u II. kvartalu 2024. kao i obuka..

2.3.2. Povjerenici civilne zaštite 
Povjerenik civilne zaštite i njegov zamjenik sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite, daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite, sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite, organiziraju zaštitu i spašavanje pripadnika ranjivih skupina, provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite

Radi sagledavanja stanja popune i rasporeda obveznika na dužnosti povjerenika civilne zaštite i njihovih zamjenika uz utvrđivanje spremnosti do sada imenovanih povjerenika civilne zaštite i njihovih zamjenika za obavljanje dužnosti povjerenika i zamjenika, planirani sastanak s općinskim načelnikom i Stožerom CZ-a nije održan iako je bio planiran u I. kvartalu, tako da u suradnji s Područnim odsjekom za poslove obrane Vukovar, nije izvršena revizija popune obveznicima sukladno Pravilniku o mobilizaciji, uvjetima i načinu rada operativnih snaga sustava civilne zaštite (NN broj 69/16.), iako je bilo planirano u II. kvartalu 2024. kao i obuka.
2.3.3. koordinatori na lokaciji
Koordinator na lokaciji procjenjuje nastalu situaciju i njezine posljedice na terenu te u suradnji s nadležnim Stožerom CZ-a usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

2.4. Pravne osobe od interesa za civilnu zaštitu

Pravne osobe od interesa za sustav CZ-a na području Općine Stari Jankovci su:

1. PZ Jankovci, Stari Jankovci, Vinkovačka 15

2. PZ Urod, Srijemske Laze, Branka Radičevića l5

3. PZ Slakovci, Slakovci, Petra Preradovića 44

4. Eko Jankovci d. o. o., Stari Jankovci, Dr. Franje Tuđmana 13
Sukladno članku 17. Zakona o sustavu civilne zaštite (NN 82/15., 118/18., 31/20., 20/21. i 114/22.) i članku 11. Pravilnika o vođenju evidencija pripadnika operativnih snaga sustava civilne zaštite (NN 75/16.), a vezano za evidenciju pravnih osoba od interesa za civilnu zaštitu, s ciljem ažuriranja podataka, dostavljeni obrazac Evidencija pravnih osoba u sustavu civilne zaštite (E-PO) bili su dužni popuniti i potpisati te dostaviti u Općinu, ali isto nije učinjeno od strane PZ-a.

3. FINANCIRANJE SUSTAVA CIVILNE ZAŠTITE
Iz Proračuna Općine Stari Jankovci za 2024. godinu po pozicijama koje su od interesa za sustav civilne zaštite i u provođenju aktivnosti civilne zaštite pravnih osoba i službi koje se u okviru svoje djelatnosti bave određenim vidovima civilne zaštite izdvojena su određena financijska sredstva.  
	Rbr.
	BROJČANA OZNAKA I NAZIV
	PLANIRANO

U 2024. (€)
	REALIZIRANO 

U 2024. (€)
	NA ŠTO JE UTROŠENO

	CIVILNA ZAŠTITA

	1.
	Razdjel 002

Glava 00201

Program 2004

A200402

Program: Organiziranje i provođenje zaštite i spašavanja

Aktivnost:

Zaštita i spašavanje
	Pregledi i održavanje protupožarne opreme
	1.300,00
	1.201,25
	

	
	
	Provođenje programa i 

poslova CZ-a
	5.000,00
	4.479,17
	Izrada plana djelovanja u području prirodnih nepogoda

	
	
	Ažuriranje i izrada vježbi operativnih snaga
	500,00
	0,00
	

	
	
	Revizija i izrada 

Planova PPZ i CZ-a
	300,00
	225,00
	

	
	
	Naknada za rad stožera
	1.300,00
	430,24
	

	
	
	Oprema za protupožarnu zaštitu
	700,00
	32,63
	

	
	UKUPNO:
	9.100,00
	6.368,29
	

	VATROGASTVO

	2.
	Razdjel 002

Glava 00201

Program 2004

A200401

Program: Organiziranje i provođenje zaštite i spašavanja

Aktivnost:

Tekuće donacije - VZO
	Tekuće donacije 

Vatrogasna zajednica 

Općine Stari Jankovci
	16.000,00
	22.789,68
	Kupovina opreme, registracija m/v, liječnički pregledi, tekuće poslovanje

	
	UKUPNO:
	16.000,00
	22.789,68
	

	SVEUKUPNO ZA SUSTAV CZ-a:
	25.100,00
	29.157,97
	


4. ZAKLJUČAK

Sve operativne snage sustava civilne zaštite (Stožer CZ-a, operativne snage vatrogastva, postrojba i povjerenici CZ-a i njihovi zamjenici te pravne osobe u sustavu civilne zaštite) ustrojene su na način da mogu pružiti pravovremenu pomoć stanovnicima Općine Stari Jankovci.   

Kod redovnih situacija – manjih nesreća (kad nisu katastrofe ili velike nesreće) operativne snage sustava civilne zaštite ne udovoljavaju potrebama Općine Stari Jankovci. 

Kod alarmantnih situacija, (katastrofe ili velike nesreće) operativne snage sustava civilne zaštite ne mogu udovoljiti potrebama Općine Stari Jankovci, osim operativnih snaga vatrogastva.
Može se konstatirati da jedino vatrogasne snage zadovoljavaju sve kriterije koji su propisani zakonom i podzakonskim propisima, kao i da je njihova organiziranost, opremljenost i obučenost na zadovoljavajućoj razini. Vatrogasne postrojbe su u ovom trenutku najbrojnija i najbolje organizirana snaga u sustavu civilne zaštite na području Općine Stari Jankovci. 

Potrebno je sustavno ulagati u podizanju obučenosti, učinkovitosti i opremljenosti svih operativnih snaga sustava civilne zaštite u cilju čim učinkovitijeg sustava zaštite ljudi i imovine na području Općine Stari Jankovci.

Unapređenje sposobnosti pojedinih službi i tijela za sudjelovanje u aktivnostima civilne zaštite ljudi i materijalnih dobara detaljnije je naznačeno u Godišnjem planu razvoja sustava civilne zaštite na području Općine Stari Jankovci za 2025. godinu. 

ANALIZA STANJA


SUSTAVA CIVILNE ZAŠTITE


na području Općine


Stari Jankovci za 2024. godinu








Godišnjom analizom stanja sustava civilne zaštite 


prati se napredak implementacije ciljeva iz Smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava i realizacija svih drugih aktivnosti od značaja za provođenje revizije planova razvoja sustava civilne zaštite.














Općina Stari Jankovci


�





Stari Jankovci,


VELJAČA  2025.





2024.





Predsjednik


Općinskog vijeća





Boris Dragičević, univ. bacc. ing. agr.

